Pazlauga
Šis raksts ir par upi. Par apdzīvotu vietu skatīt rakstu Pazlauga (ciems). Pazlauga ir Kūkovas kreisā krasta pieteka Balvu novadā. Iztek no Svātiunes ezera, tek galvenokārt austrumu virzienā pa mežainu (augštecē un vidustecē) vai lauksaimniecības apvidu. Lielākā pieteka Puncuļova ietek Pazlaugā 1 km no Pazlaugas ietekas Kūkovā. Upi šķērso autoceļš P45, lielākā apdzīvotā vieta krastos ir Pazlaugas ciems.